Новы дом прамавугольны ў плане, з бакавымі фасадамі, мансардай, якая мае самастойнае двухсхільнае пакрыццё. Галоўны ўваход аздабляла тэраса з паўкруглым ганкам. Тэраса абапіралася на драўляныя калоны і была дэкаравана каванаю металічнай агароджаю. Інтэр’еры дома былі ўпрыгожаны роспісамі сцен і столі, сцінарскай працы дубовымі панэлямі. Падлогу высцілаў паркет, a печы былі складзены з галандскай кафлі. У доме меўся збор карцін і вялікая бібліятэка, размешчаная на другім паверсе, куды вяла вітая чыгунная лесвіца. Бібліятэчны збор складалі рэдкія кнігі, сярод якіх былі і рукапісныя.